জাতিসংঘের সাধারণ পরিষদ ১৯৯০ সালের ১৪ ডিসেম্বর বিশ্বব্যাপী প্রতিবছর ১ অক্টোবর আন্তর্জাতিক প্রবীণ দিবস পালনের যুগান্তকারী সিদ্ধান্ত গ্রহণ করে (রেজ্যুলেশন নং-৪৫/১০৬)। ১৯৯১ সাল থেকে শুরু হওয়া দিবসটি পালনের ধারাবাহিকতায় ২০১৮ সালের ০১ অক্টোবর বিশ্ব জুড়ে উদযাপন করা হচ্ছে ২৮তম আন্তর্জাতিক প্রবীণ দিবস। এবছর দিবসের মূল প্রতিপাদ্য নির্ধারণ করা হয়েছে ‘মানবাধিকার প্রতিষ্ঠায় প্রবীণদের স্মরণ পরম-শ্রদ্ধায়’।